Aki a Parlamentet megrongálja, az nekünk okoz kárt. Szerencsére az egyenruhások profin és végtelen türelemmel kezelik a helyzetet. De ha egyszer úgy látjuk, hogy nem lesznek elegen, vagy egyszerűen csak veszélyben érezzük a Szent Koronát, kihívom a Kossuth térre a Betyársereg 300 jól képzett emberét és magunk teszünk rendet

– írta Facebookon Volner János, a Jobbikból kizárt volt alelnök, aki jelenleg a Mi Hazánkban politizál.

A szélsőjobboldali politikus szerint „ezekben a napokban üli nászát a Nemzet ügyét eláruló jobbikos vezetés a baloldallal”. Majd a tüntetőket „ballib csürhének”, „utolsó féregnek”, és „keresztényellenes patkánylázadás” résztvevőinek titulálja.

Egy fél mondat erejéig azt is megemlíti a posztban, hogy egyébként jogos a túlóratörvény elfogadása miatti felháborodás, és ő is ellene szavazott a parlamentben.

Kiemelt kép: MTI/Szigetváry Zsolt